stanford-oval/wikipedia huggingface dataset:
Seppäjärvi
Maantiede

Seppäjärven pituus kaakosta luoteeseen on 6,3 kilometriä. Järven ulottuvuuksia kasvattaa kaakkoisosan noin kilometrin pituinen Seppäkapee-lahti ja luoteisosan Muhonlahti, joka on varsin erillään pääaltaasta. Pääaltaan eteläpuolella sijaitsee Talvilahti, jota erottaa muusta järvestä Kaamanniemi. Eniten Seppäjärveä jakaa keskiosan haarautuva Hirsiniemi, jonka pohjoispuolella sijaitsee järvenosia yhdistävä kapea Uittosalmi.
Seppäjärven useista saarista isoimmat ovat noin viisi hehtaaria laaja Mäntysaari ja sen pohjoispuolinen noin kaksi hehtaaria laaja Palosaari. Seppäjärven saaret sijaitsevat Hirsiniemen länsipuolella tai aivan niemen tuntumassa. Kaakkoinen osa Seppäjärveä on saareton. Seppäjärven mutkittelevan rantaviivan pituus on 32 577 metriä, rannat ovat pientalojen täplittämää metsämaata.
Seppäjärvi laskee kaakkoiskolkastaan Seppäjokea kaakkoon Ala-Kieluun, joka on osa Kuhajärveä. Kuhajärven korkeustaso on lähes sama kuin Seppäjärven, ja se sijaitsee suurelta osin Seppäjärven eteläpuolella. Järvien välissä on Seppäharju. Samantasoinen vesialue jatkuu myös Talvilahdelta luoteeseen Iso-Kortteikko–Valkeajärvi-nimisenä, erittäin sokkeloisena vakavetenä. Ala-Kieluusta virta vie itään Löksään, joka on niin ikään lähes samantasoinen
Seppäjärvi (04.293.1.021) kuuluu Suurijoen valuma-alueeseen (04.293), joka on kolmannen jakovaiheen vesistö Vuoksen päävesistössä (04). Toinen jakovaihe on Ylä-Enonveden valuma-alue (04.29) ja ensimmäinen on Haukiveden–Kallaveden alue (04.2). Seppäjärvi on toiseksi laajin Suurijoen valuma-alueen 25:stä vähintään hehtaarin laajuisesta vakavedestä. Laajin on Kuhajärvi ja kolmanneksi laajin on Hiisjärvi.
Hardfloor

| Hardfloor |
| --- | --- |

Tiedot
Toiminnassa:  1993–
Tyylilaji:  acid house, tekno
Kotipaikka:   Saksa
Jäsenet:  Oliver Bondzio   Ramon Zenker  
Levy-yhtiö:  Eye Q   Harthouse   Hardfloor  
Infobox OKNimi-testi OK: 
Hardfloor on saksalainen vuonna 1991 perustettu tekno- ja acid house -ryhmä, joka tunnetaan Roland TB-303 -syntetisaattoria hyödyntävistä tanssijulkaisuistaan ja kaupallisestikin menestyneistä remixeistään. Ryhmä kuuluu merkittävimpiin elektronisen tanssimusiikin vaikuttajiin ja on suosittu live-esiintyjä ympäri maailman.
Ryhmä hyödyntää TB-303-syntetisaattoria kaikissa kappaleissaan, parhaimmillaan jopa kuutta yhtä aikaa. Vaikka Hardflooria on kritisoitu "kaupallisista" remiksausprojekteistaan, on ryhmän omalla nimellään julkaisemilla levyillä vaihtelevia tyylejä. Vaikka "acidin" ja siten Hardfloorin juuret ovat acid housessa, on Hardfloor tyylillisesti lähempänä teknoa kuin housea.
Suurimman osan ryhmän alkupään levyistä julkaisi saksalainen Harthouse, mutta vuonna 2003 Hardfloor perusti oman levy-yhtiön omia julkaisujaan varten.
Aitojen laitteiden lisäksi Hardfloor on tehnyt ReBirth RB-338 -softasyntetisaattorin mukana levitettäväksi "Multiball Challenge" -kappaleen.
Hardfloor on esiintynyt myös Suomessa, viimeksi vuonna 2006.
Julkaisut > Singlet ja maxit

Let da Bass Go (1991)
Drugoverlord (1991)
Trancescript (1993)
Into the Nature (1994)
Fish 'n Chips (1994)
Mahogany Roots (1995)
Strikeout (1996)
Strikeout Remixes (1996)
Beavis at Bat (1996)
Hardfloor Will Survive (feat. Phuture 303) (1998)
Skill Shot (1999)
Smash the Gnat (2000)
Communication 2 None (2000)
Underexposed Above Average (2001)
Acid Energy / Who Took Da Box? (2003)
Alphabetical (2003)
Da Revival (2003)
Soulful Spirit / Mrs. Broflovski (2004)
Murano / Joppiemuffler (2005)
T 2 Da C (Da Remixes) (2005)
Devils & Donuts / Who Took Da Box? (2006)
Tugger / Butterflies In Bottermelk (2006)
Julkaisut > Albumit

TB Resuscitation (1993)
Respect (1994)
Home Run (1994)
The Best of Hardfloor (1997) (kokoelmalevy)
All Targets Down (1998)
So What?! (2000)
Four Out of Five Aliens Recommend This (2005)
Compiler 1.0 (2006) (kokoelmalevy)
The Life We Choose (2007)
2guys and 3 boxes (2010)
The Art Of Acid (2014)
The Business Of Basslines (2017)
Julkaisut > EP:t ja muut julkaisut

Hardtrance Acperience E.P. (1992)
Funalogue E.P. (1993)
Respected Remixes (1995)
Dadamnphreaknoizephunk? (1995)
Dadamnphreaknoizephunk? vol. 2 (1997)
Our Acid Experience (2006) (mix-cd)
Julkaisut > Tunnettuja remixejä

Robert Armani: Circus Bells (Hardfloor Mix) (1993)
Mory Kanté: Yèkè Yèkè (Hardfloor Mix) (1995)
New Order: Blue Monday (Hardfloor Mix) (1996)
Depeche Mode: It's No Good (Hardfloor Mix) (1998)
Aiheesta muualla

Hardfloorin kotisivu
Hardfloor Discogs-sivustolla
Hardfloorin jäsenten haastattelu Techno.de-sivustolla (Arkistoitu – Internet Archive)
Seinäjoki United

Seinäjoki United on vuonna 2000 perustettu maahockeyseura Seinäjoelta. United pelaa Maahockeyn SM-sarjassa ja on voittanut maahockeyn Suomen mestaruuden viidesti vuosina 2008, 2010, 2011, 2012 ja 2017. Kausilla 2005, 2007 ja 2009 United voitti pronssia. Kaudella 2013 United voitti hopeaa. 2017 United voitti ensimmäistä kertaa järjestetyn Hockey5 miesten suomenmestaruuden joka järjestettiin SM-viikon yhteydessä Tampereella.
Saavutukset > Maahockey

SM-kulta: 2008, 2010, 2011, 2012, 2017
SM-hopea: 2013, 2014, 2015, 2016
SM-pronssi: 2005, 2007, 2009
Saavutukset > Indoorhockey

SM-pronssi: 2010, 2011, 2012, 2014, 2015, 2016
SM-hopea: 2013
Saavutukset > Hockey5

SM-kulta: 2017
Joukkue > Pelaajat

Mikko Kytöniemi
Aatu Samppala
Markku Rinne
Pekka Jalonen
Mikko Hämäläinen (C)
Petri Jalonen
Mikael Ojala
Henri Ruohonen
Juha Hakanen
Mikael Hämäläinen
Sammy Saarinen
Santeri Karjalainen
Mikko Fiskaali
Jaakko Pihlaja
Jari Lehto
Niko Kujala
Joukkue > Maalivahdit

Aki Itävaara
Anssi Ojala
Joukkue > Valmentajat ja taustahenkilöt

Anssi Ojala
Petri Jalonen
Jarmo Lehto
Aiheesta muualla

Seuran kotisivut (Arkistoitu – Internet Archive)
Henkiraha

Henkiraha eli henkivero (ruots. mantalspenningar tai personell utskyld) oli Ruotsissa ja Suomessa aiemmin käytetty henkilökohtainen vero, jonka kantaminen merkittiin henkikirjaan. Henkirahan suuruus oli riippumaton henkilön tuloista, mutta siitä saattoi saada vapautuksen useilla eri perusteilla.
| 0 | 1 | 2 |
| --- | --- | --- |
| ” | Henkirahan maksan minäkin edestäni. | ” |
– Nummisuutarin Esko. Aleksis Kivi: Nummisuutarit. Toinen näytös.
Henkiraha otettiin Ruotsissa ja Suomessa käyttöön vuonna 1634, kun 1625 maksettavaksi määrätyn leipäviljan myllytulli-nimisen kulutusveron periminen ei käytännössä onnistunut. Jokaisen aatelittoman täysi-ikäisen kruunun alamaisen tuli maksaa henkirahaa vuosittain kruunulle tuloistaan ja omaisuudestaan riippumatta. Vähitellen tästä verosta vapautettiin monia väestöryhmiä.
Vanha henkirahajärjestelmä korvattiin Suomessa vuonna 1865 käyttöön otetulla uudella henkirahalla, jolla korvattiin muitakin veromuotoja:
Laamannin- ja tuomarinvero, jolla kustannettiin näiden virkamiesten elatus käräjillä.
Säätyjen vuonna 1624 maksaakseen ottamat teinirahat koulunuorison ylöspitoon.
Viipurin läänissä maksetut poduschnierahat.
Uusi henkiraha piti jokaisen 16–63-vuotiaan naisen ja miehen maksaa valtiolle vuosittain ikään ja säätyyn katsomatta. Se oli tuloista ja omaisuudesta riippumaton kiinteä maksu. Henkirahan suuruus oli vuosina 1865–1914 kaksi markkaa mieheltä ja yksi markka naiselta. Vuosina 1915–1916 vero oli kaksinkertainen ja lopulta vuosina 1918–1925 kaikki 18–64-vuotiaat naiset ja miehet maksoivat henkirahaa viisi markkaa vuodessa.
Henkirahan maksamisesta oli vapautettu vaivaishoidolta elatusta saavat ja vaivaista isää, äitiä tai sukulaista elättävät henkilöt. Veroa ei myöskään tarvinnut maksaa sen, jolla oli vähintään kolme alle 10-vuotiasta lasta tai viisi alle 16-vuotiasta lasta.
Kuusamon pitäjän täysi-ikäiset asukkaat maksoivat vain puolet henkirahasta. Kokonaan verosta oli vapautettu asukkaat Enontekiöllä, Kittilässä, Sodankylässä, Kuolajärvellä, Inarissa ja Utsjoella sekä Suomen sotaväen miehistö ja Suomessa asuvat ulkomaalaiset, joihin luettiin myös venäläiset.
Henkirahan periminen lopetettiin Manner-Suomessa vuoden 1924 lopussa ja Ahvenanmaalla 23. huhtikuuta 1925. Evankelis-luterilaiset seurakunnat kantoivat henkirahaa vuoteen 1945 asti. Ruotsissa veron periminen lopetettiin vuonna 1938.
Harha-askel (vuoden 1935 elokuva)

| Harha-askel> Escapade |
| --- | --- |

Ohjaaja:  Robert Z. Leonard
Käsikirjoittaja:   Herman J. Mankiewicz  Walter Reisch 
Perustuu:  itävaltalaisen elokuvaan Maskerade (1934)
Tuottaja:   Bernard H. Hyman  Robert Z. Leonard 
Säveltäjä:  Bronislau Kaper
Kuvaaja:  Ernest Haller
Leikkaaja:  Tom Held
Tuotantosuunnittelija:  Cedric Gibbons
Pääosat:   William Powell  Luise Rainer  Frank Morgan  Virginia Bruce  Reginald Owen 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Ensi-ilta:  5. heinäkuuta 1935
Kesto:  92 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Harha-askel (Escapade) on Robert Z. Leonardin ohjaama mustavalkoinen elokuva vuodelta 1935.
Elokuva kertoo 1900-luvun alun Wienistä fiktiivisen tarinan skandaalista joka syntyy Paul Harrandtin, joka on tunnettu kapellimestari, morsiammen Anitan sisko Gerta lainaa tämän arvonnasta voittamaa muhvia ja poseeraa sen kanssa Fritzille, taiteilijalle joka maalaa hänestä taulun jossa hänellä on naamio kasvoillaan ja vain muhvi asunaan. Paikallinen sanomalehti julkaiseen kuvan taulusta ja kertoo siinä olevan naamioidun mallin olevan Anita. Syntyy skandaali kun ihmiset alkavat epäillä Anitalla ja Frizillä olevan suhteen.
Näyttelijät

| 0 | 1 | 2 |
| --- | --- | --- |
|  William Powell  | … |  Fritz   |
|  Luise Rainer  | … |  Leopoldine   |
|  Frank Morgan  | … |  Karl   |
|  Virginia Bruce  | … |  Gerta   |
|  Reginald Owen  | … |  Paul   |
|  Mady Christians  | … |  Anita   |
|  Laura Hope Crews  | … |  kreivitär   |
|  Mathilde Comont  | … |  Carmen   |
Lähde:
Aiheesta muualla

Harha-askel Internet Movie Databasessa (englanniksi)
Escapade (1935) Luise Rainerin muistosivusto. Viitattu 9.7.2022. (englanniksi)
Scivias – Tunne tiet

| Scivias – Tunne tiet> Scivias |
| --- | --- |
 Kirjan I osan 3. version kuvitusta.
Alkuperäisteos
Kirjailija:  Hildegard Bingeniläinen
Kieli:  latina, suomennettu saksankielisestä käännöksestä
Suomennos
Suomentaja:  Pauliina Jäntti
Kustantaja:  Pyhän Hildegardin seura
Julkaistu:  2003
Sivumäärä:  406
ISBN:  951-98425-1-9
Löydä lisää kirjojaKirjallisuuden teemasivulta
Scivias – Tunne tiet on Hildegard Bingeniläisen teos, joka valmistui noin 1151 tai 1152. Se on kuvitettu teos, jossa esitellään 35 Hildegardin uskonnollista näkyä. Se on ensimmäinen niistä kolmesta teoksesta, joissa hän kuvaili näkyjään. Kaksi muuta ovat Liber vitae meritorum ja De operatione Dei (myös nimellä Liber divinorum operum). Nimi johtuu latinankielisistä sanoista ”Scito vias Domini”, ’tunne Herran tiet’.
Kirjan kuvituksena on 35 miniatyyriä. Niitä on enemmän kuin hänen kahdessa muussa näkyjen kirjassaan.
Seyhan

| Seyhan |
| --- | --- |

 Seyhan
 Koordinaatit: 36°58′59″N, 35°19′58″E 
Valtio:   Turkki
Maakunta:  Adanan maakunta
Väkiluku (2019):  796 286
 
 www.seyhan.gov.tr 
Infobox OKVirheellinen NIMI-arvo: 
Seyhan on piirikunta Adanan maakunnassa, Turkissa. Vuonna 2019 Seyhanin väkiluku oli 796 286. Seyhanissa asuu 35 prosenttia Adanan maakunnan väestöstä ja lähes puolet Adanan kaupungin väestöstä.
Aiheesta muualla

Piirikunnan kotisivut
Wikimedia Commonsissa on kuvia tai muita tiedostoja aiheesta .
Hautalanlampi

| Hautalanlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′00″N, 26°44′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  Sillanojaa Lappalanjärveen 
Järvinumero:  14.181.1.002
Mittaustietoja
Pinnankorkeus:  70,2 m  
Pituus:  770 m  
Leveys:  430 m  
Rantaviiva:  1,885 km  
Pinta-ala:  23,15 ha  
Saaria:  ei saaria 
 fiHautalanlampi 
Hautalanlampi  on Kymenlaaksossa Kouvolan Valkealassa, Hautalassa sijaitseva lampi.
Maantietoa

Lammen pinta-ala on 23 hehtaaria, se on 750 metriä pitkä ja 450 metriä leveä. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Lappalanjärven alueeseen (14.181) se kuuluu. Lammen vedenpinnan korkeus on 70,2 metriä mpy.
Serbian dinaari

| Serbian dinaari |
| --- | --- |

ISO 4217 -koodi:  RSD (nro. 941)
Keskuspankki:  Serbian kansallispankki
Symboli:  din / дин
Käyttäjät:   Serbia
Inflaatio:  0,90%
Jaettava yksikkö:  para / пара
Serbian dinaari on Serbian virallinen rahayksikkö. Rahayksikön lyhenne on RSD ja se jakaantuu 100 paraan, joita ei enää ole käteiskäytössä. 120 dinaaria on noin 1 euro.
Kolikot

1 dinaari
2 dinaaria
5 dinaaria
10 dinaaria
20 dinaaria
Setelit

| 2006-> Kuva.Etupuoli | 2006-> Kuva.Kääntöpuoli | 2006-> Arvo.Arvo | 2006-> Mitat (mm).Mitat (mm) | 2006-> Painaminen.Painaminen | 2006-> Liikkellelasku.Liikkellelasku |
| --- | --- | --- | --- | --- | --- |
|  |  | 10 | 131 x 62 | 2006 | 2011 |
|  |  | 20 | 135 x 64 mm | 2006 | 2011 |
|  |  | 50 | 139 x 66 mm | 2005 | 2011 |
|  |  | 100 | 143 x 68 mm | 2006 | 2012 |
|  |  | 200 | 147 x 70 mm | 2005 | 2011 |
|  |  | 500 | 147 x 70 mm | 2007 | 2011 |
|  |  | 1000 | 147 x 70 mm | 2006 | 2011 |
|  |  | 2000 | 155 x 74 mm | 2011 | 2011 |
|  |  | 5000 | 159 x 76 mm | 2010 | 2016 |
Aiheesta muualla

Serbian kansallispankin sivut (serbiaksi) (englanniksi)
Serbian dinaarin tämän hetkinen kurssi
Henry Tikkanen

Henry Tikkanen tarkoittaa voi seuraavia henkilöitä:
Henry Tikkanen (s. 1971), keittiömestari
Henry ”Henkka” Tikkanen (s. 1985), toimittaja ja radiojuontaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henry Tikkanen”, voi hakea sivunnimihaulla, laajalla sivunnimihaulla tai tekstihaulla.
Scleria foliosa

| Scleria foliosa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Koviot Scleria
Laji::  foliosa
Kaksiosainen nimi
 Scleria foliosa  Hochst. ex A.Rich. 
Infobox OKNimi-testi OKIUCN-testi OK: 
Scleria foliosa on sarakasvien (Cyperaceae) heimoon, kovioiden (Scleria) sukuun kuuluva kasvilaji.
Scleria foliosa -lajin juuret ovat punaruskeat. Varret voivat kasvaa 15–150 cm korkeiksi ja ovat 1–3 mm paksuja. Lehtilavat ovat 11–73 cm pitkiä ja 4–8 mm leveitä. Kukintona on useasta huiskilomaisesta kukinnosta koostuva kokonaisuus. Varren kärjessä oleva huiskilo on 2–3 cm pitkä ja muut, nivelistä haarautuvat huiskilot ovat 1–2 cm pitkiä. Tähkylät ovat yksineuvoisia. Hedetähkylät ovat 3,5–4 mm pitkiä ja halkaisijaltaan 0,7–1 mm. Hedekukissa on kolme hedettä ja niiden ponnet ovat 0,8–1 mm pitkiä. Emitähkylät ovat 4–5 mm pitkiä.
Scleria foliosa kasvaa luonnossa eteläisessä Afrikassa ja Madagaskarilla sekä Intiassa.
Hard Candy (Madonnan albumi)

| Hard Candy Madonna |
| --- | --- | --- |

Studioalbumin tiedot
 Äänitetty : 2007
 Julkaistu: 28. huhtikuuta 2008
 Formaatti: CD
 Tuottaja(t): Madonna, Justin Timberlake, Pharrell Williams, Timbaland, Nate Hills
 Tyylilaji: pop, dance, elektroninen, hip hop
 Kesto: 56.13
 Levy-yhtiö: Warner Bros.
Madonnan muut julkaisut
| The Confessions Tour 2007 | Hard Candy 2008 | Celebration 2009 |
Singlet albumilta Hard Candy
 ”4 Minutes” Julkaistu: 17. maaliskuuta 2008  ”Give It 2 Me” Julkaistu: 24. kesäkuuta 2008  ”Miles Away” Julkaistu: 27. lokakuuta 2008
Hard Candy on Madonnan yhdestoista studioalbumi, joka julkaistiin 25. huhtikuuta 2008. Mukana tekemässä levyä olivat Justin Timberlake, Timbaland ja Pharrell Williams. Levyllä kuullaan myös hip hoppia, mutta ei Madonnan laulamana. Levyä on myyty Yhdysvalloissa 725 000 kappaletta ja maailmanlaajuisesti 3,8 miljoonaa kappaletta.
Singlet

Albumin ensimmäinen single oli ”4 Minutes”. Seuraavana singlenä julkaistiin ”Give It 2 Me” ja sitten ”Miles Away”.
Kappaleet

"Candy Shop" – 4.16
"4 Minutes" (featuring Justin Timberlake ja Timbaland) – 4.04
"Give It 2 Me" – 4.48
"Heartbeat" – 4.04
"Miles Away" – 4.49
"She's Not Me" – 6.05
"Incredible" – 6.20
"Beat Goes On" (featuring Kanye West) – 4.27
"Dance 2night" – 5.03
"Spanish Lesson" – 3.38
"Devil Wouldn't Recognize You" – 5.09
"Voices" – 3.39
Kappaleet > Poisjääneitä kappaleita

"Ring My Bell"
Kappaleet > Muiden versioiden bonuskappaleet

Special Edition CD:
"4 Minutes (Tracy Young House Mix Edit)"
"4 Minutes (Rebirth Anthem Mix Edit)"
iTunes Pre-order Edition/Japanin CD:
"Ring My Bell"
iTunesin Deluxe Version:
"Ring My Bell"
"4 Minutes (Space Funk Edit)"
"4 Minutes (Junkie XL Mix Edit)"
"Give It 2 Me (Paul Oakenfold Edit)"
Versioita

CD — tavallinen 12-kappaleen albumi
CD Japanese Edition — 13-kappaleen CD, jossa bonuskappale "Ring My Bell".
CD Special Edition Box Set — 14-kappaleen CD, jossa kaksi "4 Minutes" Remixiä, 16-sivuinen valokuvakirja sekä 35 "Starlite Mint" makeista.
Sco

SCO tai Sco voi viitata johonkin seuraavista:
Skorpioni (Sco), tähdistö
Santa Cruz Operation (SCO), yhdysvaltalainen ohjelmistoyritys
Shanghain yhteistyöjärjestö, engl. Shanghai Cooperation Organisation (SCO), kansainvälinen järjestö
SCO Angers, ranskalainen jalkapalloseura
skotti, ISO 639-1 -koodi sco, kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SCO”, voi hakea sivunnimihaulla, laajalla sivunnimihaulla tai tekstihaulla.
Sethian

| Sethian |
| --- | --- |

Tiedot
Toiminnassa:  1998–
Tyylilaji:  progressiivinen metalli power metal
Kotipaikka:   Savonlinna, Suomi
Laulukieli:  englanti
Jäsenet:  Juuso Jalasmäki, kitara   Marco Kautonen, kitara, laulu   Jussi Koponen, kitara, laulu   Jukka Nevalainen, rummut   Sam Silvennoinen, basso   Tapio Wilska, laulu  
Entiset jäsenet:  Sami Karttunen, rummut  
Levy-yhtiö:  Spinefarm  
Aiheesta muualla
www.sethianmusic.com
Infobox OKNimi-testi OK: 
Sethian on vuonna 1998 perustettu suomalainen metalliyhtye.
Historia

Yhtyeen perustivat hajonneen Nattvindens Gråtin laulaja Tapio Wilska ja kitaristi Jussi Koponen vuonna 1998. Ensimmäiset vuodet yhtye vietti hiljaiseloa, kun kaksikko sävelsi materiaalia ja etsi sopivia jäseniä täydentämään kokoonpanoa. Ensimmäisen demonsa yhtye äänitti Nightwishin kosketinsoittajan Tuomas Holopaisen ja myöhemmin Discossa rumpuja soittaneen Sami Karttusen avustuksella. Kappale ”Altered States” julkaistiin italialaisen Black Widow Recordsin Not of This Earth -kokoelmalla.
Wilska ja Koponen soittivat 1990-luvun lopussa myös kahdella Wizzardin albumilla sekä yhtyeen kiertueilla, joiden jälkeen kaksikolla oli taas aikaa keskittyä Sethianiin. Yhtyeen kokoonpano oli kasvanut basisti Juuso Jalasmäellä ja kitaristi Marco Kautosella, mutta vakinaista rumpalia yhtyeellä ei vielä ollut. Vuoden 2001 lopussa yhtye äänitti promolevyn Dream Domain jälleen Holopaisen ja Karttusen avustuksella. Yhtyeen verkkosivustolla MP3-muodossa julkaistu levy herätti kiinnostusta ympäri maailman ja toi yhtyeelle myös levytyssopimuksen suomalaisen Spinefarm Recordsin kanssa. Ennen debyyttialbumin äänitystä Nightwishin rumpalia Jukka Nevalaista pyydettiin liittymään yhtyeeseen ja tämä suostui mieluusti.
Sethianin debyyttialbumi Into the Silence ilmestyi 28. huhtikuuta 2003. Sen äänitti Tuomo Valtonen Savonlinnan Sundi Coop -studiolla syys–lokakuussa 2002 ja miksasi Mikko Karmila Helsingin Finnvox-studiolla tammi–helmikuussa 2003. Suurimman osan sävellyksista albumille tekivät Koponen ja Jalasmäki, ja sanoituksista vastasi Wilska. Holopainen toimi jälleen vierailevana kosketinsoittajana. Ennen albumin julkaisua yhtye totesi tarvitsevansa kolmannen kitaristin live-esiintymisiä varten, joten Jalasmäki siirtyi kitaran varteen ja basistiksi värvättiin Sam Silvennoinen. Sethianin live-esiintymisissä koskettimia on soittanut paremmin Timo Rautiainen & Trio Niskalaukauksen basistina tunnettu Nils Ursin.
Yhtye on parhaillaan kestoltaan määrittelemättömän pituisella ”luovalla tauolla”.
Jäsenet

Juuso Jalasmäki – kitara
Marco Kautonen – kitara, laulu
Jussi Koponen – kitara, laulu
Jukka Nevalainen – rummut
Sam Silvennoinen – basso
Tapio Wilska – laulu
Diskografia

Into the Silence (2003,  studioalbumi, Spinefarm Records)
Aiheesta muualla

Sethianin virallinen sivusto (Arkistoitu – Internet Archive) (englanniksi)
Sethian levy-yhtiö Spinefarmin sivustolla (Arkistoitu – Internet Archive) (englanniksi)
Laulaja Tapio Wilskan haastattelu Imperiumi.netissä (11/2003) (Arkistoitu – Internet Archive)
Scleria laxa

| Scleria laxa> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Koviot Scleria
Laji::  laxa
Kaksiosainen nimi
 Scleria laxa  R.Br. 
Synonyymit
 Scleria filipendula 
Katso myös
   Scleria laxa Wikispeciesissä  
Infobox OKNimi-testi OKIUCN-testi OK: 
Scleria laxa on sarakasvien (Cyperaceae) heimoon, kovioiden (Scleria) sukuun kuuluva yksivuotinen kasvilaji.
Scleria laxa -lajin lehdet ovat tasasoukkia ja 1–3 mm leveitä. Sen kukinto kattaa yleensä ison osan kasvin korkeudesta. Kukinto on kapea sekä hyvin harsu ja koostuu kolmesta toisistaan erillisestä, röyhymäisestä osakukinnosta. Ylin osakukinto on noin 1–2 cm pitkä, eikä se ole alempia osakukintoja suurempi.
Scleria laxa -lajia tavataan ainakin Aasiassa Filippiineillä ja Malesiassa sekä Australiassa ja Uuden-Guinean saarella.
Hazem el-Beblawi

| Hazem el-Beblawi |
| --- | --- |

Egyptin pääministeri
 9. 7. 2013 – 1. 3. 2014  
Edeltäjä:  Hisham Kandil
Seuraaja:  Ibrahim Mahlab
Henkilötiedot
Syntynyt: 17. lokakuuta 1936 (ikä 87)
Tiedot
Koulutus:  oikeustieteen ja taloustieteen tohtori
Tutkinnot:  Kairon yliopisto Pariisin yliopisto
Hazem el-Beblawi on egyptiläinen poliitikko, joka toimi tilapäisenä Egyptin pääministerinä vuosina 2013-2014, kun sotilaat olivat syrjäyttäneet Mohammed Mursin.
El-Beblawi opiskeli oikeustiedettä ja taloustiedettä Kairossa ja Pariisissa, ja väitteli vuonna 1964. Hän kannatti Hosni Mubarakin vuonna 2011 kaatanutta sotilasvallankaappausta, ja perusti Egyptin sosiaalidemokraattisen puolueen vallankumouksen jälkeen.
Muslimiveljeskunta ei tunnustanut El-Beblawin hallitusta, johon sille ei ollut tarjottu paikkoja. Muutamia kuukausia myöhemmin  el-Beblawi esitti Muslimiveljeskunnan kieltämistä ja hajottamista.
Hazem el-Beblawin hallitus erosi helmikuun lopussa 2014, jotta sen puolustusministeri, kenraali Abdel Fattah al-Sisi saattoi pyrkiä presidentiksi.
Heliosfääri

Aurinkokunta logaritmisella asteikolla
Pioneer 10 ja muita heliovaipan saavuttaneita avaruusluotaimia
Heliosfääri on Auringon vaikutuspiiriin kuuluva alue avaruudessa. Se on eräänlainen aurinkotuulen täyttämä kupla, joka ulottuu 150–200 AU:n päähän auringosta kauas Pluton radan ulkopuolelle. Lähes kaikki heliosfäärissä oleva materia on peräisin aurinkokunnasta, sillä vain sähkövarauksettomat tähtienväliset atomit pystyvät läpäisemään sen.